钦定古今图书集成/明伦汇编/官常典/第102卷 > 《敕彭城王玺书》明·帝
## 钦定古今图书集成/明伦汇编/官常典/第102卷 > 《敕彭城王玺书》明·帝

制诏彭城王。有司奏：“王遣司马董和赍珠玉来到京
师中尚方多作禁物，交通工官，出入近署，逾侈非度，
慢令违制，绳王以法，朕用怃然，不宁于心。王以懿亲
之重，处藩辅之位，典籍日陈于前，勤诵不辍于侧。加
雅素奉修，恭肃敬慎，务在蹈道，孜孜不衰。岂忘率意
正身，考终厥行哉？若然，小疵或谬于细人，忽不觉悟”，
以斯为失耳。《书》云：“惟圣罔念作狂，惟狂克念作圣。”古
人垂诰，乃至于此。故君子思心，无斯须远道焉。常虑
所以累德者而去之，则德明矣；开心所以为塞者而
通之，则心夷矣；慎行所以为尤者而修之，则行全矣。
三者王之所能备也。今诏有司宥王，削县二千户，以
彰八柄与夺之法。昔羲文作《易》，著休复之诰。仲尼论